پاکستان ہیلی کاپٹر حادثہ 2015ء

8 مئی 2015ء کو دن کے وقت پاکستانی فوج کا مل می-17 ہیلی کاپٹر شمالی پاکستان کے علاقہ گلگت بلتستان کی وادی نلتر میں حادثہ کا شکار ہوا۔ جس میں دو پائلٹ، انڈونیشیا اور ملیشیا کے سفیروں کی بیویاں اور فلپائن اور ناروے کے پاکستان میں تعینات سفیر ہلاک ہوئے، پرواز میں 11 غیر ملکی اور 6 پاکستانی سوار تھے، جن میں سے 8 ہلاک اور دیگر زخمی ہیں۔ زخمیوں میں ہالینڈ اور پولینڈ کے سفیر بھی شامل ہیں۔ حادثہ کا سبب کیا تھا، اس کی تحقیقات جاری ہیں، ابتدائی طور پر بعض ذرائع ابلاغ (جیسے بی بی سی اردو)http://www.bbc.com/urdu/pakistan/2015/05/150508_gilgit_heli_crash_zs بی بی سی اردو، 8 مئی 1015ء کے مطابق ہیلی کاپٹر آرمی پبلک اسکول میں اترتے ہوئے عمارت سے ٹکرایا۔ جس سے یہ سانحہ رونما ہوا۔

 تفصیلات 
یہ تمام افراد پاکستان فضائیہ کے سکی انگ ریزورٹ کی افتتاحی تقریب کے لیے حکومت پاکستان کی دعوت پر جا رہے تھے۔ ہیلی کاپٹر آرمی پبلک اسکول اینڈ کالج سسٹم کے ایک اسکول کی عمارت سے ٹکرایا، ابھی تک زمین پر موجود کسی فرد کے جانی نقصان کی اطلاع نہیں ہے۔ پاکستان میں فلپائن کے سفیر ڈومنگو ڈی۔ لکنارو جونیئر اور ناروے کے سفیر لیف لارسن ہلاک ہوئے ہیں دیگر میں انڈونیشا اور ملیشیا کے سفیر حضرات کی بیگمات  اور پاکستان فوج کے دو میجر پائلٹوں سمیت عملہ کے کل 3 ارکان ہلاک شدگان میں شامل ہیں۔ ہلاکتوں کی تصدیق پاکستان فوج کے ذیلی ادارے شعبہٴ تعلقات عامہ کے ناطم عاصم سلیم باجوہ نے ٹوئٹر پر ٹوئٹ کے ذریعے نشر کی۔ تحریک طالبان پاکستان نے اس واقعہ کو اپنی کاوائی قرار دیا ہے، مگر اس پر پاکستانی ماہرین نے عدم اتفاق اور سخت حیرت کا اظہار کیا ہے۔http://www.bbc.com/urdu/pakistan/2015/05/150508_gilgit_heli_crash_zs قومی اسمبلی میں دفاع کے متعلق قائمہ کمیٹی کے سربراہ شیخ روحیل اصغر کی بی بی سی اردو سے گفتگو

 مزید دیکھیے 
 پاکستان انٹرنیشنل ایئر لائنز
 پاکستان ایئر فورس

 حوالہ جات 

زمرہ:2015ء کے فضائی حادثات و واقعات
زمرہ:2015ء میں پاکستان
زمرہ:2015ء میں پاکستان میں آفات
زمرہ:انڈونیشیا پاکستان تعلقات
زمرہ:پاکستان فلپائن تعلقات
زمرہ:پاکستان میں ہوائی حادثات و واقعات
زمرہ:تاریخ گلگت بلتستان
زمرہ:سفارتی واقعات
زمرہ:افواج پاکستان
زمرہ:ملائشیا پاکستان تعلقات
زمرہ:ناروے پاکستان تعلقات
زمرہ:پاکستان آرمی ایوی ایشن کور
زمرہ:ہیلی کاپٹر کے حادثات اور واقعات
زمرہ:فوجی طیاروں کے حادثات اور واقعات